ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Αυγούστου 1996 με την οποία καθορίζεται η ημερομηνία κατά την οποία η κοινή δράση αριθ. 96/442/ΚΕΠΠΑ που εγκρίθηκε από το Συμβούλιο στις 15 Ιουλίου 1996 θα αρχίσει να παράγει αποτελέσματα (96/508/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως τα άρθρο Ι.3,
τις γενικές κατευθυντήριες γραμμές που έδωσε το Ευρωπαϊκό Συμβούλιο το οποίο έλαβε χώρα στην Κέρκυρα στις 24 και 25 Ιουνίου 1994,
Εκτιμώντας:
ότι, με προοπτική τη συνέχιση της παρουσίας της Ευρωπαϊκής Ένωσης για την εδραίωση των επιτευγμάτων της Διοίκησης του Μοστάρ από την Ευρωπαϊκή Ένωση (ΔΜΕΕ) μετά τη λήξη της στις 22 Ιουλίου 1996, το Συμβούλιο υιοθέτησε, στις 15 Ιουλίου 1996, την κοινή δράση αριθ. 96/442/ΚΕΠΠΑ (1) σχετικά με το διορισμό ειδικού απεσταλμένου της Ευρωπαϊκής Ένωσης στην πόλη του Μοστάρ, η οποία θα άρχιζε να παράγει αποτελέσματα μόλις επληρούντο οι όροι που αναφέρονται στο άρθρο 10 7
ότι επειδή οι όροι αυτοί δεν επληρούντο, στις 26 Ιουλίου 1996 το Συμβούλιο ενέκρινε την κοινή δράση αριθ. 96/476/ΚΕΠΠΑ (2) σχετικά με προσωρινές ρυθμίσεις, η οποία εξέπνευσε στις 4 Αυγούστου 1996 7
ότι οι όροι που θεσπίζονται στο άρθρο 10 της κοινής δράσης αριθ. 96/442/ΚΕΠΠΑ τώρα πληρούνται,
ΑΠΟΦΑΣΙΣΕ ΤΑ ΕΞΗΣ:
Άρθρο 1
1. Η Ευρωπαϊκή Ένωση σημειώνει ότι πληρούνται οι όροι που θεσπίζονται στο άρθρο 10 της κοινής δράσης αριθ. 96/442/ΚΕΠΠΑ.
2. Συνεπώς, η κοινή δράση αριθ. 96/442/ΚΕΠΠΑ αρχίζει να παράγει αποτελέσματα στις 5 Αυγούστου 1996.
Άρθρο 2
1. Η παρούσα απόφαση τίθεται σε ισχύ την ημερομηνία έκδοσης της και δημοσιεύεται στην Επίσημη Εφημερίδα.
Βρυξέλλες, 9 Αυγούστου 1996.